
26-TA-123: Noteikumu projekts (Grozījumi)
Grozījumi Ministru kabineta 2024. gada 9. janvāra noteikumos Nr. 30 "Eiropas Savienības kohēzijas politikas programmas 2021.–2027. gadam 2.4.1. specifiskā atbalsta mērķa "Veicināt ilgtspējīgu multimodālu mobilitāti, veicinot elektrotransportlīdzekļu izmantošanu" 2.4.1.3. pasākuma "Bezemisiju (bateriju) vilcieni" īstenošanas noteikumi"

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 23.02.2026.)
Tā kā noteikumu projekta anotācijas izriet, ka grozījumu mērķis ir papildināt attiecināmo izmaksu uzskaitījumu tikai attiecībā uz valsts akciju sabiedrību “Latvijas dzelzceļš” kā finansējuma saņēmēju projekta pilnvērtīgai īstenošanai, tad atbilstoši vienlīdzības principam lūdzam anotācijas ietvaros  skaidrot vai arī uz valsts sabiedrību ar ierobežotu atbildību “Autotransporta direkcija” kā finansējuma saņēmēju nebūtu piemērojamas minētās izmaksas, tas ir vai izstrādātie grozījumi nav ierobežojoši pret minēto finansējuma saņēmēju.

Papildus tam vēršam uzmanību, ka no noteikumu projekta nav nolasāms, ka izstrādātie grozījumi ir attiecināmi tikai uz  valsts akciju sabiedrību “Latvijas dzelzceļš”, tādējādi lūdzam skaidrai tiesību normas interpretācijai izvērtēt iespēju papildināt noteikumu projektu -  skaidri norādot, ka izstrādātie grozījumi attiecināmi tikai uz vienu finansējuma saņēmēju, tas ir uz valsts akciju sabiedrību “Latvijas dzelzceļš”.
Piedāvātā redakcija
-
	Ņemts vērā
Skaidrojam, ka izstrādātie MK noteikumu grozījumi nav ierobežojoši pret ATD. Paredzēts, ka Pasākuma ietvaros ATD veiks BEMU ritošā sastāva iegādi, savukārt LDZ izveidos infrastruktūru, kas nepieciešama BEMU uzlādei. Līdz ar to MK noteikumu grozījumi, kas precizē šobrīd MK noteikumos minētās BEMU uzlādes infrastruktūras izveidošanas izmaksas, attiecas tikai uz LDZ īstenotajām darbībām.
Ņemot vērā minēto, noteikumu projekta anotācijas 1.3. sadaļa “Pašreizējā situācija, problēmas un risinājumi” ir papildināta šādā redakcijā:
“Paredzēts, ka Pasākumā ir divi finansējuma saņēmēji – ATD un LDZ. Pasākuma ietvaros ATD plāno iegādāties jaunu BEMU ritošo sastāvu, un ATD plānotajā projektā nav paredzēts izveidot BEMU uzlādes infrastruktūru. LDZ plāno izveidot BEMU nepieciešamo uzlādes infrastruktūru, tādēļ precizējumi, kas veikti MK noteikumu 16.9. apakšpunktā, attiecas tikai uz LDZ īstenotajām darbībām Pasākumā.”
Vienlaikus skaidrojam, ka noteikumu projekta anotācijas 7.1.sadaļā “Projekta izpildē iesaistītās institūcijas” ir pievienots VAS “Latvijas dzelzceļš” , lai būtu izsekojams, ka izstrādātajiem grozījumiem ir ietekme uz šo finansējuma saņēmēju.

